ઘણા પોતાના રાવણને સોશ્યિલ મીડિયામાં બહાર કાઢે છે. એક બહુ જાણીતા નામચીન કટાર લેખક, જેનું ચયન અને મનન મારા કરતા હજારગણું હશે, એ વારે-તહેવારે અમુક-તમુક લલનાઓનો ફોટો મૂકી એવું તે શ્રુંગારિક વર્ણન કરે કે પૂછો નહીં, અને એમના ફોલવર્સ જાણે રાહ જોઈને જ ઉભા હોય લાળ ટપકાવવા. અને જો કોઈ એમની સામે દલીલ કરે તો બસ એ બહેનનું કે ભાઈનું આવી બન્યું, આખી ગેંગ તૈયાર જ હોય. મારુ માનવું છે, પ્રસિદ્ધિ અમસ્તા નથી મળતી, એની સાથે એનો કર ચૂકવવો પડે છે “સંયમ” જે એનું અવિભાજ્ય અંગ છે. આવું કરીને એ શું દર્શાવવા માંગે છે એ મને નથી ખબર, પણ એટલી સમજ પડે છે કે ભલે એમના લાખો ફોલોવર્સ નો હોય પણ ચોક્કસપણે હજારો ફોલોવર્સ તો છે જ, અને એમના એ રોલ-મોડેલ છો, એમના પ્રત્યે એમની જવાબદારી ખરી કે નહીં?.